తెలంగాణలో మహిళా తహసీల్దార్ దారుణహత్య WATCH LIVE TV
లియాండర్‌కు చేదు అనుభవం
భారత టెన్నిస్ ఆటగాడు లింయాండర్ పేస్‌కు రియో ఒలింపిక్స్ లో చేదు అనుభవం ఎదురైంది.
TNN | Updated:
Aug 5, 2016, 10:58AM IST
భారత టెన్నిస్ ఆటగాడు లింయాండర్ పేస్‌కు రియో ఒలింపిక్స్ లో చేదు అనుభవం ఎదురైంది. ఒలింపిక్స్ విలేజీ (క్రీడాకారులు, కోచ్‌లకు వసతి ఏర్పాటు చేసిన ప్రదేశం)లో అతనికి చోటు కల్పించలేదు. తనకు బస కల్పించకపోవడం పట్ల లియాండర్ కినుక వహించారు. ఒలింపిక్స్ క్రీడల్లో పాల్గొనేందుకు గురువారమే బ్రేజిల్‌లోని రియో చేరుకున్న పేస్‌...అధికారికంగా వసతి కేటాయించకపోవడంతో చెఫ్ డి మిషన్ రాకేష్ గుప్త గదిలో తన బట్టలు మార్చుకోవాల్సి వచ్చింది. ఈ సంఘటన పట్ల ఇండియన్ కోచ్ జిషన్ అలీ మాట్లాడుతూ లియాండర్‌కు వసతి కల్పించకపోవడం అన్యాయమని అన్నారు. ‘ఇండియా తరపున ఆరు సార్లు ఒలంపిక్స్ లో పాల్గొన్నాను. ఈసారి ఎక్కడ ఉండాలో నాకు చెప్పలేదు. ఉండడానికి గది ఇవ్వలేదు. న్యూయార్క్ లో టెన్నిస్ మ్యాచ్ పూర్తి చేసుకొని రియో చేరుకున్నాను.’ అంటూ లియాండర్ పేస్ ఆవేదన వ్యక్తం చేశారు. అయితే టెన్నిస్ క్రీడాకారులకు మూడు గదులు కేటాయించారు. అందులో కోచ్ జిషన్, రోహన్ బోపన్న, వైద్యుడు బస చేస్తున్నారు. ఆగస్టు 6న జరిగే మ్యాచ్‌లో పేస్ ఆడాలి. అయితే, లియాండర్ పేస్ తన జోడి ఆటగాడైన బోపన్నతో కలిసి గదిని పంచుకునేందుకు విముఖత వ్యక్తం చేశాడంటూ స్థానిక మీడియలో వచ్చిన వార్తలను కోచ్ జిషన్ కొట్టిపారేశాడు. బోపన్న కూడా ముందే రియో చేరుకున్నాడు. ఈసారి సానియా మీర్జాతో జోడి కట్టనున్నాడు. మరోవైపు ఆల్ ఇండియా టెన్నిస్ ఆసోసియేషన్ మాత్రం లింయాడర్ పేస్, బోపన్నలు జోడిగా ఆడతాని చెబుతోంది. కాగా, రియో ఒలంపిక్స్ లో పాల్గొనేందుకు వచ్చిన ఇతర క్రీడాకారులకు తగు వసతి, ఏర్పాట్లు చేయకపోవడంపై సర్వత్రా నిరసన వ్యక్తమవుతోంది. ఇండియన్ హాకీ ప్లేయర్లకు కూర్చోవడానికి సీట్లు, టీవీ సెట్లు కూడా ఏర్పాటు చేయలేదు. ఆస్ట్రేలియా,ఇతర టీములకు కూడా రియో విలేజీలు వసతి లేక ఇబ్బందులు పడుతున్నాయి.